als_Latn dik_Latn sag_Latn
Kjo varet nga nevojat tuaja. Nëse fëmija do të jetë vetëm me kujdestaren, fillo me dikë më të moshuar — dhe të pjekur — që ta bëjë punën. Sipas Kryqit të Kuq Amerikan, prindërit nuk duhet të zgjedhin dikë më të ri se 11 vjeç që të kujdeset për fëmijën e tyre. Ndërsa disa ekspertë janë më të kujdesshëm dhe thonë se fëmija nuk është në gjendje të kujdeset për një vogëlush deri sa të jetë 14. (Mirë para-adoleshentet janë ndihmesë e madhe për nënat, ndaj nëse rrini në shtëpi dhe ju nevojitet një dorë mund ta merrni.)
Në fund të fundit, ju jeni gjyqtari më i mirë aftësitë e një adoleshenteje. Flisni me të, shikojeni ndërsa komuikon me fëmijën dhe pastaj vendosni vetë. Mosha sigurisht që nuk është faktori i vetëm.
Nëse kujdestarja që ju pëlqen është e rritur, shqetësimi juaj kryesor është përvoja e saj e mëparshme me kujdes për fëmijët dhe sa rehat ndihemi me personalitetin e saj. Për çdo rast, pyetini kujdestaret potenciale t’ju japin referenca. Kur t’iu telefononi, bëni pyetje të hollësishme se prej sa kohësh e njohin kujdestaren, për moshën e fëmijëve për të cilët ajo është kujdesur dhe cilat kanë qenë përgjegjësitë e saj.
Nëse ju keni foshnje, siguroheni që kujdestarja është me përvojë për përkujdesjen e fëmijëve shumë të vegjël dhe ka ndjekur— ose është e gatshme të ndjekë — kurse për “infant CPR” “ringjallje kardiopulmonare e fëmijës” dhe ndihmën e parë. Dhe sigurohuni që ajo ta kuptojë se kurrë, kurrë nuk duhet ta shkundë fëmijën tuaj. Para se të largoheni, doni të jeni e sigurtë kujdestarja është dikush që i besoni se mund të përballet me çdo emergjëncë, ose që të paktën di se kujt t’i telefonojë dhe çfarë procedurash duhet të ndjekë nëse del ndonjë telash.
Gjithashtu duhet të caktoni rregulla për t’u siguruar se kujdestarja respekton shtëpinë dhe pasurinë tuaj.
Disa nga këto varen nga ju vetë: është në rregull që të shohë TV? A prisni nga ajo të lajë enët pas darkës? Sigurisht, ajo nuk duhet të pijë duhan apo të thërrasë miq, aq më pak të dashurin, pa lejen tuaj të qartë.
als_Latn als_Latn als_Latn als_Latn als_Latn als_Latn